ਨਵੀਂਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ
ਪ੍ਰਧਾਨ ਮੰਤਰੀ 26 ਨਵੰਬਰ 2020 ਨੂੰ ਰੀਇਨਵੈਸਟ – 2020  ਦਾ ਉਦਘਾਟਨ ਕਰਨਗੇ
ਪਿਛਲੇ 6 ਸਾਲਾਂ ਦੌਰਾਨ ਭਾਰਤ ਵਿੱਚ 4.7 ਲੱਖ ਕਰੋੜ ਰੁਪਏ ਦਾ ਨਿਵੇਸ਼ ਹੋਇਆ ਸੀ ਅਤੇ ਅਖੁੱਟ ਸਰੋਤਾਂ ਵਿੱਚ ਨਿਵੇਸ਼ ਲਈ ਭਾਰਤ ਇੱਕ ਮਨਪਸੰਦ ਮੰਜ਼ਿਲ ਬਣ ਗਿਆ ਹੈ: ਸ਼੍ਰੀ ਆਰ ਕੇ ਸਿੰਘ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 26 ਨਵੰਬਰ 2020 ਨੂੰ ਵਰਚੁਅਲ ਤਰੀਕੇ ਨਾਲ ਤੀਜੀ ਗਲੋਬਲ ਅਖੁੱਟ ਊਰਜਾ ਨਿਵੇਸ਼ ਮੀਟਿੰਗ ਅਤੇ ਐਕਸਪੋ  ਦਾ ਉਦਘਾਟਨ ਕਰਨਗੇ। ਉਦਘਾਟਨੀ ਸੈਸ਼ਨ ਵਿੱਚ ਯੂਕੇ ਦੇ ਵਪਾਰ, ਊਰਜਾ ਅਤੇ ਉਦਯੋਗਿਕ ਰਣਨੀਤੀ, ਦੇ ਸਕੱਤਰ ਅਤੇ ਸੀਓਪੀ -26 ਦੇ ਪ੍ਰਧਾਨ ਅਤੇ ਡੈਨਮਾਰਕ ਦੇ ਊਰਜਾ, ਸੁਵਿਧਾਵਾਂ ਅਤੇ ਜਲਵਾਯੂ, ਮੰਤਰੀ ਸ਼ਿਰਕਤ ਕਰਨਗੇ ਅਤੇ ਭਾਸ਼ਣ ਦੇਣਗੇ।
ਨਵੀਂ ਅਤੇ ਅਖੁੱਟ ਊਰਜਾ ਮੰਤਰੀ ਸ਼੍ਰੀ ਆਰ ਕੇ ਸਿੰਘ ਨੇ ਦੱਸਿਆ ਕਿ ਸਾਲ ਤੀਜਾ ਰੀਇਨਵੈਸਟ ਸੰਸਕਰਣ, 2015 ਅਤੇ 2018 ਵਿੱਚ ਆਯੋਜਿਤ ਪਹਿਲੇ ਦੋ ਸੰਸਕਰਣਾਂ ਦੀ ਸਫ਼ਲਤਾ ਨੂੰ ਵਧਾਵੇਗਾ ਅਤੇ ਅਖੁੱਟ ਊਰਜਾ ਵਿੱਚ ਨਿਵੇਸ਼ ਨੂੰ ਉਤਸ਼ਾਹਿਤ ਕਰਨ ਲਈ ਇੱਕ ਅੰਤਰਰਾਸ਼ਟਰੀ ਮੰਚ ਪ੍ਰਦਾਨ ਕਰੇਗਾ। ਇਹ ਟਿਕਾਊ ਤਰੀਕੇ ਨਾਲ ਊਰਜਾ ਦੀਆਂ ਜਰੂਰਤਾਂ ਨੂੰ ਪੂਰਾ ਕਰਨ ਲਈ ਅਖੁੱਟ ਊਰਜਾ ਦੇ ਵਿਕਾਸ ਅਤੇ ਵਾਧੇ ਪ੍ਰਤੀ ਭਾਰਤ ਦੀ ਪ੍ਰੀਬੱਧਤਾ ਬਾਰੇ ਵਿਸ਼ਵਵਿਆਪੀ ਅਖੁੱਟ ਕਮਿਊਨਿਟੀ ਨੂੰ ਸੰਕੇਤ ਵੀ ਭੇਜੇਗਾ।
ਰੀਇਨਵੈਸਟ 2020 ਵਿੱਚ ਨਵੀਨੀਕਰਣ ਅਤੇ ਭਵਿੱਖ ਦੀ ਊਰਜਾ ਵਿਕਲਪਾਂ ’ਤੇ ਦੋ-ਰੋਜ਼ਾ ਵਰਚੁਅਲ ਕਾਨਫ਼ਰੰਸ ਹੋਵੇਗੀ ਅਤੇ ਕਲੀਨ ਊਰਜਾ ਦੇ ਖੇਤਰ ਵਿੱਚ ਲੱਗੇ ਨਿਰਮਾਤਾਵਾਂ, ਵਿਕਾਸਕਰਤਾਵਾਂ, ਨਿਵੇਸ਼ਕਾਂ ਅਤੇ ਇਨੋਵੇਟਰਾਂ ਦੀ ਪ੍ਰਦਰਸ਼ਨੀ ਸ਼ਾਮਲ ਹੋਵੇਗੀ| ਇਹ ਪ੍ਰੋਗਰਾਮ ਵਿਭਿੰਨ ਦੇਸ਼ਾਂ, ਰਾਜਾਂ, ਵਪਾਰਕ ਘਰਾਣਿਆਂ ਅਤੇ ਸੰਸਥਾਵਾਂ ਨੂੰ ਆਪਣੀਆਂ ਰਣਨੀਤੀਆਂ, ਪ੍ਰਾਪਤੀਆਂ ਅਤੇ ਉਮੀਦਾਂ ਨੂੰ ਪ੍ਰਦਰਸ਼ਿਤ ਕਰਨ ਲਈ ਇੱਕ ਵਧੀਆ ਮੌਕਾ ਪ੍ਰਦਾਨ ਕਰੇਗਾ| ਇਹ ਭਾਰਤ ਵਿੱਚ ਪ੍ਰਮੁੱਖ ਹਿੱਸੇਦਾਰਾਂ ਨਾਲ ਸਹਿਕਾਰਤਾ ਅਤੇ ਸਹਿਯੋਗ ਦੀ ਸੁਵਿਧਾ ਦੇਵੇਗਾ, ਜੋ ਅੱਜ ਦੁਨੀਆ ਦੇ ਸਭ ਤੋਂ ਵੱਡੇ ਨਵੀਨੀਕਰਣਯੋਗ ਊਰਜਾ ਬਜ਼ਾਰਾਂ ਵਿੱਚੋਂ ਇੱਕ ਹੈ| ਵਿਸ਼ਵ ਭਰ ਦੇ ਮੰਤਰੀ ਮੰਡਲ, ਗਲੋਬਲ ਉਦਯੋਗ ਦੇ ਆਗੂ, ਅਤੇ ਵੱਡੀ ਗਿਣਤੀ ਵਿੱਚ ਡੈਲੀਗੇਟਾਂ ਦੁਆਰਾ ਇਸ ਸਮਾਰੋਹ ਵਿੱਚ ਹਿੱਸਾ ਲੈਣ ਦੀ ਉਮੀਦ ਹੈ| ਇਸ ਸਮਾਰੋਹ ਵਿੱਚ 20 ਕੇਂਦਰੀ ਅਤੇ ਤਕਨੀਕੀ ਸੈਸ਼ਨਾਂ ਦੇ ਨਾਲ-ਨਾਲ 6 ਕੇਂਦ੍ਰਿਤ ਕੰਟਰੀ ਸੈਸ਼ਨ ਅਤੇ ਇੱਕ ਖ਼ਾਸ ਮੁੱਖ ਮੰਤਰੀ ਦੇ ਸੰਪੂਰਨ ਸੈਸ਼ਨ ਸ਼ਾਮਲ ਹੋਣਗੇ। ਲਗਭਗ 80 ਅੰਤਰਰਾਸ਼ਟਰੀ ਸਪੀਕਰਾਂ ਸਮੇਤ 200 ਤੋਂ ਵੱਧ ਬੁਲਾਰੇ ਵਿਭਿੰਨ ਸੈਸ਼ਨਾਂ ਵਿੱਚ ਬੋਲਣਗੇ| ਰੀਇਨਵੈਸਟ ਵਿੱਚ 100 ਤੋਂ ਵੱਧ ਪ੍ਰਦਰਸ਼ਤ ਕੰਪਨੀਆਂ ਦੀ ਇੱਕ ਪ੍ਰਦਰਸ਼ਨੀ ਵੀ ਸ਼ਾਮਲ ਹੈ|
ਮੰਤਰੀ ਨੇ ਦੱਸਿਆ ਕਿ ਪਿਛਲੇ ਛੇ ਸਾਲਾਂ ਦੌਰਾਨ ਭਾਰਤ ਦੀ ਅਖੁੱਟ ਊਰਜਾ ਸਮਰੱਥਾ ਢਾਈ ਗੁਣਾ ਵਧੀ ਹੈ। ਸੌਰ ਊਰਜਾ ਸਮਰੱਥਾ 13 ਗੁਣਾ ਵਧੀ ਹੈ| ਸਾਡੀ ਬਿਜਲੀ ਉਤਪਾਦਨ ਸਮਰੱਥਾ ਵਿੱਚ ਗ਼ੈਰ-ਜੈਵਿਕ ਬਾਲਣ ਊਰਜਾ ਦੇ ਸਰੋਤਾਂ ਦਾ ਹਿੱਸਾ ਵਧ ਕੇ 136 ਗੀਗਾਵਾਟ ਹੈ, ਜਾਂ ਇਹ ਸਾਡੀ ਕੁੱਲ ਸਮਰੱਥਾ ਦਾ ਲਗਭਗ 36 ਫ਼ੀਸਦੀ ਹੈ| 2022 ਤੱਕ, ਇਹ ਹਿੱਸਾ ਹੋਰ ਵਧ ਕੇ 220 ਗੀਗਾਵਾਟ ਹੋਣ ਦੀ ਉਮੀਦ ਹੈ| ਉਨ੍ਹਾਂ ਨੇ ਅੱਗੇ ਦੱਸਿਆ ਕਿ ਜਿੱਥੇ ਕੋਵਿਡ-19 ਨੇ ਮਹੱਤਵਪੂਰਨ ਵਿਘਨ ਪਾਇਆ ਹੈ, ਅਖੁੱਟ ਊਰਜਾ ਖੇਤਰ ਵਿੱਚ ਬਹੁਤ ਸੁਧਾਰ ਹੋਇਆ ਹੈ| ਆਰਓ ਪ੍ਰੋਜੈਕਟਾਂ ਲਈ ਬੋਲੀ ਲਗਾਉਣ ਦੀ ਰਫ਼ਤਾਰ ਪਿਛਲੇ ਸਾਲ ਦੀ ਇਸ ਮਿਆਦ ਦੇ ਮੁਕਾਬਲੇ ਤੇਜ਼ ਹੈ| ਭਾਰਤ ਵਿੱਚ ਪਿਛਲੇ 6 ਸਾਲਾਂ ਦੌਰਾਨ, 4.7 ਲੱਖ ਕਰੋੜ ਰੁਪਏ ਦਾ ਨਿਵੇਸ਼ ਹੋਇਆ ਹੈ ਅਤੇ ਭਾਰਤ ਅਖੁੱਟ ਸਰੋਤਾਂ ਵਿੱਚ ਨਿਵੇਸ਼ ਲਈ ਇੱਕ ਮਨਪਸੰਦ ਮੰਜ਼ਿਲ ਬਣ ਗਿਆ ਹੈ| ਭਾਰਤ 2030 ਤੱਕ ਅਖੁੱਟ ਸਰੋਤਾਂ ਵਿੱਚ ਪ੍ਰਤੀ ਸਾਲ ਲਗਭਗ 1 ਲੱਖ ਕਰੋੜ ਰੁਪਏ ਦੇ ਨਿਵੇਸ਼ ਦੇ ਮੌਕੇ ਪ੍ਰਦਾਨ ਕਰੇਗਾ। ਭਾਰਤ ਕੋਲ ਅਖੁੱਟ ਸਰੋਤਾਂ ਲਈ ਬਹੁਤ ਉਦਾਰ ਵਿਦੇਸ਼ੀ ਨਿਵੇਸ਼ ਨੀਤੀ ਹੈ, ਜੋ ਵਿਦੇਸ਼ੀ ਨਿਵੇਸ਼ਕਾਂ ਨੂੰ ਆਪਣੇ ਆਪ ਜਾਂ ਭਾਰਤੀ ਭਾਈਵਾਲਾਂ ਨਾਲ ਸਾਂਝੇ ਉੱਦਮ ਕਰਕੇ, ਭਾਰਤ ਵਿੱਚ ਅਖੁੱਟ ਊਰਜਾ ਅਧਾਰਤ ਬਿਜਲੀ ਉਤਪਾਦਨ ਸਥਾਪਿਤ ਕਰਨ ਦੀ ਆਗਿਆ ਦਿੰਦੀ ਹੈ।
ਸ਼੍ਰੀ ਸਿੰਘ ਨੇ ਸੌਰ ਪੀਵੀ ਸੈੱਲਾਂ ਅਤੇ ਮੌਡਿਊਲਾਂ ਦੇ ਘਰੇਲੂ ਨਿਰਮਾਣ ਲਈ ਇੱਕ ਯੋਗ ਵਾਤਾਵਰਣ ਪ੍ਰਣਾਲੀ ਬਣਾਉਣ ਦੇ ਯਤਨਾਂ ਬਾਰੇ ਜਾਣਕਾਰੀ ਦਿੱਤੀ। ਇਕੱਲੀਆਂ ਸਰਕਾਰੀ ਯੋਜਨਾਵਾਂ ਨੇ ਘਰੇਲੂ ਮੰਗ ਨੂੰ ਪੈਦਾ ਕੀਤਾ ਅਤੇ ਲਗਭਗ 40 ਗੀਗਾਵਾਟ ਦੇ ਘਰੇਲੂ ਨਿਰਮਾਣ ਵਾਲੇ ਸੋਲਰ ਪੀਵੀ ਸੈੱਲ ਅਤੇ ਮੌਡਿਊਲ ਦੀ ਮੰਡੀ ਤਿਆਰ ਕੀਤੀ ਹੈ| ਉਨ੍ਹਾਂ ਨੇ ਅੱਗੇ ਸੋਲਰ ਪੀਵੀ ਦੇ ਨਿਰਮਾਣ ਲਈ ਹਾਲ ਹੀ ਵਿੱਚ ਐਲਾਨੇ ਗਏ ਪ੍ਰੋਡਕਸ਼ਨ ਲਿੰਕਡ ਇੰਸੈਂਟਿਵ ਬਾਰੇ ਜਾਣਕਾਰੀ ਦਿੱਤੀ, ਜਿਸ ਨਾਲ ਘਰੇਲੂ ਨਿਰਮਾਣ ਨੂੰ ਭਰਪੂਰ ਲਾਭ ਮਿਲਣ ਦੀ ਉਮੀਦ ਹੈ।
ਖੇਤੀ ਖੇਤਰ ਵਿੱਚ ਅਖੁੱਟ ਦੀ ਭੂਮਿਕਾ ਦਾ ਜ਼ਿਕਰ ਕਰਦੇ ਹੋਏ ਮੰਤਰੀ ਨੇ ਪੀਐੱਮ-ਕੁਸੁਮ ਸਕੀਮ ਬਾਰੇ ਜਾਣਕਾਰੀ ਦਿੱਤੀ, ਜਿਸਦਾ ਉਦੇਸ਼ 20 ਲੱਖ ਡੀਜ਼ਲ ਪੰਪਾਂ ਨੂੰ ਇਕੱਲੇ ਸੋਲਰ ਪੰਪਾਂ ਨਾਲ ਤਬਦੀਲ ਕਰਨਾ, 15 ਲੱਖ ਗਰਿੱਡ ਨਾਲ ਜੁੜੇ ਪੰਪਾਂ ਨੂੰ ਊਰਜਾ ਦੇਣਾ ਅਤੇ ਅਗਲੇ ਚਾਰ ਸਾਲਾਂ ਦੇ ਅੰਦਰ-ਅੰਦਰ ਕਿਸਾਨਾਂ ਦੀਆਂ ਖੇਤੀ-ਰਹਿਤ ਜ਼ਮੀਨਾਂ ਵਿੱਚ 10 ਗੀਗਾਵਾਟ ਵਿਕੇਂਦਰੀਕ੍ਰਿਤ ਸੌਰ ਊਰਜਾ ਪਲਾਂਟ ਲਗਾਏ ਜਾਣਗੇ। ਇਸ ਤੋਂ ਇਲਾਵਾ, ਇਸ ਯੋਜਨਾ ਦੇ ਤਹਿਤ ਖੇਤੀਬਾੜੀ ਫੀਡਰਾਂ ਦੇ ਸੋਲਰਾਈਜ਼ੇਸ਼ਨ ਨੂੰ ਸ਼ਾਮਲ ਕਰਨ ਦੀ ਪਹਿਲ ਕੀਤੀ ਗਈ ਹੈ| ਇਸ ਨਾਲ ਰਾਜਾਂ ਦੇ ਸਬਸਿਡੀ ਦੇ ਬੋਝ ਨੂੰ ਕਾਫ਼ੀ ਹੱਦ ਤਕ ਘਟਾ ਦਿੱਤਾ ਜਾਵੇਗਾ|
ਮੰਤਰੀ ਨੇ ਇਹ ਵੀ ਦੱਸਿਆ ਕਿ ਸਰਕਾਰ ਨੇ ਦੇਸ਼ ਵਿੱਚ ਅਖੁੱਟ ਊਰਜਾ ਲਈ “ਕਾਰੋਬਾਰ ਕਰਨ ਵਿੱਚ ਅਸਾਨੀ” ਅਤੇ ਆਉਣ ਵਾਲੀਆਂ ਚੁਣੌਤੀਆਂ ਦਾ ਸਮਾਧਾਨ ਕਰਨ ਲਈ ਕਈ ਸੁਵਿਧਾਜਨਕ ਨੀਤੀਗਤ ਕਦਮ ਚੁੱਕੇ ਹਨ। ਰੀਇਨਵੈਸਟ ਕਰਨਾ ਇਸ ਚਲ ਰਹੀ ਪ੍ਰਕਿਰਿਆ ਵਿੱਚ ਇੱਕ ਕਦਮ ਹੈ ਜੋ ਕਿ ਸਰਕਾਰ ਦੀਆਂ ਯੋਜਨਾਵਾਂ ਅਤੇ ਪ੍ਰੋਗਰਾਮਾਂ ਬਾਰੇ ਜਾਣਕਾਰੀ ਦੇਵੇਗਾ ਅਤੇ ਭਾਰਤ ਦੀ ਅਖੁੱਟ ਵਿਕਾਸ ਦੀ ਕਹਾਣੀ ਨੂੰ ਅੱਗੇ ਵਧਾਉਣ ਲਈ ਉਦਯੋਗਾਂ, ਨਿਵੇਸ਼ਕਾਂ ਅਤੇ ਹੋਰ ਹਿਤਧਾਰਕਾਂ ਦਰਮਿਆਨ ਰੁਝੇਵਿਆਂ ਨੂੰ ਵਧਾਵਾ ਦੇਵੇਗਾ|
ਵਧੇਰੇ ਜਾਣਕਾਰੀ ਲਈ:
ਵੈੱਬਸਾਈਟ: https://re-invest.in/
ਆਰਸੀਜੇ / ਐੱਮ
(Visitor Counter : 187